Wint̾ dv kanſt ſwachē
Wint̾ dv kanſt ſwachē·
die vil liehten lobelichē zit·
ſvm̾liches lachē·
gar vō diner krefte wuͤſte lit·
din̾ kvnft wer ich v̾zaget·
wā dc noh ein ſelig wib mī h̾ze ī hohgemvͤte iaget·

Selig wib din ere·
iaget dc h̾ze mī in hohen mv̊t·
ich froͤwe mich deſ ſere·
dc mā ſaget dv ſiſt ſchoͤne vn̄ gůt·
diner gvͤte ich nie bevant·
ab̾ din wiblich ſchoͤne iſt mir ſelig frowe wol erkant·

Ob in reht̾ gvͤte·
mich din ſvͤzes múndel lachet an·
ſo mv̊s mī gemvͤte·
gegen dir frowe in hoher wirde ſtan·
lache ein wening roter mvnt·
mir in frúndeſ gvͤte dc iſt miner froͤide eī hoh̾ vunt·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse